|  |  |  |
| --- | --- | --- |
| **Elem tartalma: Az Ifjúsági Lelkészség és régióinak története** | | Kategória: Lelkészség és régiói dokumentumai |
| Jelöld be a szerző(k) opciót! (lenyíló lista)  Jelöld be a szerkesztő(k) opciót! (lenyíló lista) | | Esemény: Jelölj ki egy elemet (lenyíló lista) |
| Kapcsolódó téma: | Kapcsolódó előadás: | |
| Régió: Összrégió | Település: | Időpont: 2017.11. |

Kapcsolódó anyagok:

Törzsanyag:

**Az Ifjúsági Lelkészség és régióinak története**

**Az Ifjúsági Lelkészség létrehozása**

Dr Beer Miklós Püspök atya ***2007***-ben létrehozza az „egyházmegyei ifjúsági lelkész” hivatalát és megbízza vele Dr. Farkas László atyát. Gyakorlatilag ez ***óta létezik a Váci Egyházmegyei Ifjúsági Lelkészség***. A Lelkészség 2015 nyarától önálló székhelyt kap a Vác-Hétkápolnánál. Itt működik az Ifjúsági Iroda is.

**A lelkészségi régiók kialakulása**

Az említett lelkészi megbízatásnak, a régiók önkénteseinek és Farkas László atya elszántságának köszönhetően válik egyházmegyei kiterjedésűvé az ifjúsági munka Egyházmegyénkben. A Váci Egyházmegyét ekkor ifjúságpasztorációs térségekre (vagyis régiókra) osztják. 2009-ben pedig Mária műveként már az egész egyházmegye területét lefedően, 7 régióban működnek az Ifjúsági Lelkészséghez tartozó ***regionális ifjúsági közösségek***. Az egyes régiókhoz tartozó fiatalok közösségei a környék folyóiról és a Szűzanyáról kapják nevüket például: Galga menti Nagyboldogasszony Közösség, Zagyva menti Nagyboldogasszony Közösség. Innen a „mente” elnevezés.

1987-ben, Tápió mentén fiatalok öntevékenységéből alakul egy közösség, mely a kezdetekkor lelki vezetőjének kéri fel Dr. Szegedi László atyát, aki időközben ifjúsági referensi megbízást is kap. Referensi megbízásából fakadóan, születik meg segítségével Mária műveként helyi fiatalok, papok öntevékenységéből 1992-ben a Tisza menti Nagyboldogasszony Közösség, 1993-ban a Galga menti, 1996-ban az Ipoly menti, 1998-ban a Dél-Duna menti, 2002-ben az Észak-Duna menti Nagyboldogasszony Közösség. Az évek során a kifáradás jelei mutatkoznak, így 2007-ben Farkas László atya már csak 4 működő régiós közösséget vesz át. ***2016-tól 6 Ifjúsági Lelkészséghez tartozó regionális ifjúsági közösség, vagyis „mente” működik****.*

A hetedik térségben pedig újraértelmezési folyamat kezdődik: a Tápiómenti Nagyboldogasszony Közösség ugyanis történetének egy időszakában, Szegedi atya ifjúsági referensi megbízatásának idejétől ifjúsági régióként is értelmezte szerepét. 2007-től pedig formálisan az ifjúsági lelkészhez, Farkas László atyához tartozott. De mivel az ő lelkészi megbízatása nemcsak lelki vezetői jogosultsággal járt, mint elődjéé, ezért 2016 novemberében a közösség vezetői arra mozdulnak el, hogy a kezdeti struktúrájukhoz, a „Tápió” indulásához visszatérve nem ifjúsági régióként, hanem a Lelkészségtől független közösségként határozzák meg önmagukat, mely nem ifjúsági lelkészi, és nem papi vezetéssel, hanem civil vezetőkkel kíván működni. Lelki vezetőjük ekkor újra Szegedi atya lesz. Így ebben a térségben 2016 novemberétől egy időre nem működik Ifjúsági Lelkészséghez tartozó regionális ifjúsági közösség.

2007-ben – mint mondottuk - egy gyökeres, örömteli változás történik azzal, hogy Püspök atya a korábbi referensi megbízás helyett egy sokkal szélesebb körű, egész egyházmegyére kiterjedő lelkészi megbizatást ad Farkas László atyának, mellyel feladatává teszi, már nem csupán a működő régiók vezetését, hanem rábízza az egész egyházmegye területén élő 12-től 30 éves korú fiatalokat is, hogy számukra regionális közösségeket hozzon létre, továbbá segítse és ösztönözze a plébániák ifjúsági közösségszervezői tevékenységét.

***A Szűz Anya műveként*** már ***a Lelkészség első 10 éve során több mint 60 új közösség születik*** meg és több ezer fiatal talál otthont az Egyházban a Lelkészség önkénteseinek és munkatársainak köszönhetően. Nem beszélve a megtérésekről… Egy kisebb pünkösdi csoda tanúi lehetünk.

De hogyan kezdődött?

Farkas László atya 2007 és 2009 között végiglátogatja az egyházmegye minden plébánosát, majd az atyák és a helyi fiatalok, katekéták segítségével egy év alatt a Szentlélek Isten sürgetésére ***újraindítja*** az időközben megszűnt ***Galgamenti Nagyboldogasszony Közösséget*** és a ***Dél-Duna mentén*** leállt rendszeres ***találkozókat***. Mindkét régióban segítségükkel elindítja a rendszeres nyári táborokat, 2008-tól. ***2009-ben*** pedig közreműködésével létrejön a hetedik régió, a ***Zagyvamenti Nagyboldogasszony Közösség*** és ezzel az egyházmegye teljes területére kiterjed a regionális ifjúsági munka. Néhány év alatt a Szentlélek kegyelméből abban a további két régióban (Tisza, Ipoly), ahol többségében már csak gyermekek jártak ifjúsági találkozókra végre dominánssá válik az ifjúsági korosztály, míg a többi régióban eleve csak a 13 év felettiek vehetnek részt.

**Az Ifjúsági Iroda kialakulása**

A régiók csaknem 200 önkéntesének koordinálását kezdetben Farkas László atya végzi, majd kap egy ifi irodavezetőt. Hamarosan már foglalkoztatás szerűen is egy komoly csapat áll a lelkész mellett és a régiózáson túl számos új területbe fognak bele.

2007 és 2009 között Dr. Farkas László atya végiglátogatja az egyházmegyét és egy ifjúságpasztorációs térképet készít.

A következőket állapítja meg:

- a Váci Egyházmegyéhez 290 település tartozik

- a ***települések 74%-án nincs 14-29 éves*** korú fiatalok számára szervezett rendszeres katolikus ifjúsági ***közösség***i alkalom

- Egy papra átlagosan 2-3 település ellátása hárul.

Ezen a térképen láthatóvá válik, hogy még a kisebb falvakban is lehetséges ifjúsági közösségeket megtartani, ha van rá megfelelő ember (pap, katekéta, egyéb segítő), aki foglalkozik velük.

A plébánialátogatások során fiatalok és ifjúsággal foglalkozó munkatársak kontaktjaiból, továbbá a régiós találkozókon résztvettek és az önkéntesek névsoraiból az ifjúsági lelkész egy ***adatbázist (VERA) kezd el építeni***.

A rendszeres hírlevelek és a megnövekedett szervezési feladatok eredménye:

Dr. Beer Miklós Püspök Atya ***2008 szeptemberében*** egy félállású (2011. aug. 1. óta főállású) ***ifjúsági irodavezető*** státuszt hoz létre az ifjúsági lelkész, Dr. Farkas László atya munkájának megsegítésére.

***2009-ben*** megszületik az Ifjúsági Lelkészség hivatalos honlapja, a ***mente.hu***.

**Imaest a tiszta szerelemért**

Önkéntesek lelkesedéséből ***2010.*** januárjában elindul egy ***Imaest a tiszta szerelemért***.

**Emberhalász-Misszió**

***2011 márciusában*** az ifjúsági lelkész egyházmegyei ***ifjúságpasztorációs szakmai napot hív össze***, amire meglepően nagy az érdeklődés. Ennek két konkrét nagy eredménye: az Emberhalász-Misszió és a Kovászoló (Egyházmegyei közösségszervező- és vezetőképző).

Az ***Emberhalász-Misszió*** eredeti célja, hogy ifjúsági közösségszevezésre specializálódó fiatal munkatársakat tudjunk küldeni azokba a térségekbe, ahol jelenleg nincsenek ifjúsági közösségek, vagy ahol elkél egy kis segítség.

Erre a célra ***2011 októberétől*** az egyházmegyei ifjúsági lelkész kérésére újabb 5 (3 főállású, 2 félállású), majd 2012. év elejétől még egy (fő állású) fizetett munkatársat ad mellé Püspök Atya, akiket emberhalászoknak nevezünk. Közben az eredeti cél annyiban módosul, hogy a konkrét közösségszervezést az Emberhalász-terepes munkatársak végzik, az Ifjúsági Iroda egyéb munkatársai (vagyis az Emberhalász-hátteresek) pedig közvetett módon szolgálják ezt a célt.

A terepen és háttérben szolgáló emberhalászok által azóta ***több tucat közösség születik***.

**Kovászoló, ifjúsági közösségszervező- és vezetőképző**

Farkas László atya 2011. őszén összehívja az egyházmegye területén is aktív, ifjúsággal foglalkozó lelkiségi mozgalmak és szerzetesrendek képviselőit, hogy létrehozzon egy egyházmegyei ifjúsági közösségszervező- és vezetőképzőt. A hosszas előkészületi munka aktív részesei lesznek Tereza Worowska és Gyombolai Márton a Szentjánosbogár közösség, Zlinszky Ferenc a Regnum Marianum közösség és a Hajszoló (országos vezetőképző) részéről, továbbá Kovács Katalin nővér a Szalézi rendből, Bartha Angéla szociális testvér pedig a karizmatikus megújúlás részéről. Rajtuk kívül még focolare mozgalomtól érintett szervezőnk is belekapcsolódik az előkészületekbe, de legdominánsabban az ifjúsági régióinkból felnőtt fiatalok határozzák meg azt. A célunk az, hogy sajátos máriás lelkiségünkkel becsatornázzunk egy egyházmegyei szintű ifjúsági közösségszervező- és vezetőképzőbe szinte minden körülöttünk elérhető karizmát és kiaknázzuk annak lelkiségi és módszertani gazdagságát. ***A két éves képzés félévente 3 hétvégéből (péntektől vasárnapig) egy terepgyakorlatból és két nyári táborból áll*** és Kovászoló nevet kap.

„A mennyek országa hasonlít a kovászhoz, amelyet fogott az asszony, belekeverte három mérő lisztbe, s az egész megkelt tőle.” (Mt 13,33)

***A Kovászólóban 2012.*** január ***-2013.*** november között ***44*** és ***2015.*** január ***-2016.*** november között ***42*** fiatal végez, akik közül sokan közösséget kezdenek vezetni.

**Sulimisszió**

2012 óta évente több iskolában tartunk önkénteseinkkkel és munkatársainkkal, olykor egyéb partnereinkkel (pl. szaléziak) lelki napokat. Ezt nevezzük ***sulimisszió***nak.

**Oratóriumok szaléziakkal**

2011 óta több ifjúsággal foglalkozó lelkiségi mozgalommal és szerzetesrenddel szoros együttműködéseket alakítunk ki az ifjúságpasztoráció több területén. A teljesség igénye nélkül pl. ***2014-től szaléziakkal*** több plébánián indítunk közösen ***oratóriumokat***, a karizmatikusok többször tartanak bérmálkozóinknak apostolképző lelkigyakorlatokat, a szentjánosbogár közösség a játékaikkal gazdagítják közösségvezetőinket.

**Öko-mente**

***2012*** óta indul egy azóta olykor lankadni/elhalni tűnő kezdeményezés az ***öko-mente***: ö=önfenntartás, k=közösségben, o=osztozva, ahol fiatalok nem csak az öko-gazdálkodás módjaival és a környezettudatos életvitel lehetőségeivel ismerkednek és azt népszerűsítik, hanem együtt gondolkodnak hasonló lelkiségű fiatalok életközösség szerű önfenntartó közösségi jövőjének lehetőségeiről.

**MIKSZ**

***2012 őszétől*** elindul a ***MIKSZ (Mentés Imaest Kéthetente Szerdán)*** a Budapesten és Budapest közelében tanulók számára.

**VIFI Alapítvány**

***2012. decemberében*** Dr. Beer Miklós Püspök atya önálló alapítványt alapít az egyházmegye fiataljai számára ***VIFI Alapítvány (Váci Egyházmegye Ifjúságáért a Fiatalokkal)*** néven. A kuratórium elnökévé az ifjúsági lelkészt, Farkas László atyát nevezi ki. Ezzel a Váci Egyházmegyei Ifjúsági Lelkészség egy önálló jogi személyiséget is kap. Hamarosan számos pályázatot is elnyerünk, többek között régióink önkénteseivel.

**MenteMédia-Misszió**

***2013. februárjában*** elindítjuk a ***MenteMédia-Missziót*** 40 önkéntes részvételével egy képzési hétvégén.

**Iskolai Közösségi Szolgálat (IKSZ) plébániákon és régiókban**

***2013. őszén*** 69 fogadóhellyel és több mint 60 együttműködő iskolával a VIFI Alapítvány közreműködésével megszervezzük, hogy az érettségihez teljesítendő 50 óra ***iskolai közösségi szolgálatot*** (IKSZ) diákjainknak lehetőségük legyen saját plébániájukon vagy régiójukban teljesíteni.

**3 éves Renovabis pályázati projekt**

Kiemelkedő pályázati projektre nyílik lehetőségünk ***2015. januártól három évre*** a ***Renovabis*** keretében, melyet főleg a MenteMédia, a forrásszervezés, ill. a régiók és az irodai munkatársak csapattá fejlesztésére és képzésére, valamint médiás eszközök beszerzésére fordítunk. 3 évre Budapesten a Párbeszéd Házában kapunk egy közösségi teret, a MentePontot, ami megbeszélések helyszíne, továbbá Pestre került diákjaink találkozási pontjává lesz.

**Önálló székhelyt kap az Ifjúsági Lelkészség és Irodája**

Az ***Ifjúsági Iroda*** kétszeres költözés után ***2015. nyarától*** a püspöki székhely városában, a ***vác-hétkápolnai kegytemplomnál*** kap igazán önálló helyet.

**Médiás és forrásszervező munkatársak**

A ***Renovabis***-pályázatból 2015-től 3 évre tudunk finanszírozni két negyedállású és egy félállású médiás munkatársat, továbbá egy félállású projektfelelőst és félállású forrásszervezőt.

**MentePont a Párbeszéd Házában**

Szintén ebben a három évben a Párbeszéd Házában működtetünk ***MentePont*** néven egy hétközbeni találkozási helyet Pestre került fiataljaink számára töltő programokkal (pl. MIKSZ Mentés Imaest kéthetente Szerdán)  és egy logisztikai pontot a médiás eszközeink számára. Célunk, hogy missziós anyahajóként innen saját plébániáikra és régiójukba irányítsuk itt tanuló fiataljainkat.

**Egyházmegyei Ifjúsági Zsinat**

Kiemelkedő alkalomnak számít az egész hétvégés ***Egyházmegyei Ifjúsági Zsinat 2015. novemberében***, melynek folyományaként egyházmegyei szinten elindul néhány együttműködés a katekétákkal. A zsinati dokumentum [**itt található.**](http://www.mente.hu/download/v-e-ifjusagi-zsinat-zaronyilatkozat-2/)

**Az Ifjúsági Lelkészség önkéntes és munkatársi csapata 2016. végén**

***2016 végén*** az Ifjúsági Lelkészség régióiban kb. 200 önkéntes szolgál. A Lelkészség Ifjúsági Irodájának pedig 19 munkatársa van. A főállású Ifjúsági Irodavezető (és központi koordinátor) mellett, 1 félállású titkár, 1 félállású adminisztrációs és gazdasági munkatárs, 1 félállásnyi kovászoló vezető, 1 negyedállású médiás munkatárs, 1 napi 6 órás gondnok és közösségszervező, 1 negyedállású Iskolai Közösségi Szolgálat-koordinátor és közösségszervező, 2 főállású és egy félállású közösségszervező, vagyis összesen: ***6,25 főállásnak megfelelő munkatársat finanszíroz a püspökség*** az Ifjúsági Iroda szolgálatára a lelkész munkatársaként.

A Renovabis pályázat keretében 2015 januárjától ***2017 év végéig***, német katolikusok támogatásából 1 félállású projekt menedzser, 1 félállásnyi forrásszervező, egy félállású médiás koordinátor, 1 negyedállású videós, 1 negyedállású nemzetközi kapcsolatok és írott sajtós munkatárs dolgozik az Ifjúsági Lelkészség Irodájánál. ***2 főállásnak megfelelő munkatársat finanszíroz a Renovabis***.

Ezen kívül 2014-től állami finanszírozásból is tudunk 3-4 embert rövid távon foglalkoztatni. 2016-ban ***4 főállású közfoglalkozású munkatárs*** és egy ifjúsági garancia program keretében állami és uniós forrásból foglalkoztatott főállású munkatárs is segíti az Ifjúsági munkát.

Eszközigény: